Държавен вестник, бр. 23, 2016 г., стр. 61

БРОЙ  23	
Д Ъ Р Ж А В Е Н  В Е С Т Н И К 	
СТР.  61  
(2) Информацията по ал. 1 и документите, 
които доказват осъществената доставка, се 
съхраняват за период 10 години след датата 
на доставката и при поискване се предоставят 
на органите за надзор на пазара.
Раздел II
Задължения на производителя
Чл. 16. (1) Когато пуска на пазара везна по 
чл. 2, т. 1, производителят гарантира, че тя 
е проектирана и произведена в съответствие 
със съществените изисквания, определени в 
приложение № 1.
(2) За везните по чл. 2, т. 1 производителят 
изготвя техническата документация, посочена 
в приложение № 2, и провежда или организира 
провеждането на съответната процедура за 
оценяване на съответствието съгласно чл. 10.
(3) Когато съответствието на везна по чл. 2, 
т. 1 с приложимите съществени изисквания е 
доказано чрез прилагането на процедурата по 
ал. 2, производителят съставя ЕС декларация 
за съответствие и нанася маркировката „CE“ 
и допълнителната метрологична маркировка.
(4) За везните по чл. 2, т. 1 производителят 
съхранява техническата документация и ЕС 
декларацията за съответствие в продължение 
на 10 години, след като везната е била пусната 
на пазара.
Чл. 17. (1) Производителят прилага проце-
дури, чрез които гарантира, че при серийно 
производство везните остават в съответствие 
с приложимите изисквания.
(2) При изпълнение на изискването по ал. 1 
производителят взема предвид по подходящ 
начин промените в проекта или в характе-
ристиките на везната и промените в хармони-
зираните стандарти или в други технически 
спецификации, чрез позоваване на които е 
декларирано съответствието на везната.
Чл. 18. (1) Производителят гарантира, че 
върху всяка везна, която е пуснал на пазара, 
има нанесен тип, партиден или сериен номер 
или някакъв друг елемент, който позволява 
идентификацията на везната.
(2) Производителят нанася върху всяка 
везна своето име и регистрирано търговско 
наименование или регистрирана търговска 
марка и пощенския адрес, на който може да 
се осъществи връзка с него. Адресът посочва 
едно-единствено място, където производите-
лят може да бъде намерен, и се представя по 
начин, разбираем за крайните ползватели и 
органите за надзор на пазара.
(3) Производителят гарантира, че:
1. върху всяка везна по чл. 2, т. 1 са нане-
сени надписите съгласно чл. 6;
2. върху всяка везна по чл. 2, т. 2 са нане-
сени надписите по чл. 7;
3. когато везна по чл. 2, т. 1 съдържа ус-
тройства или е свързана с устройства, които 
не се използват или не са предназначени да 
бъдат използвани за приложенията, изброени 
в чл. 2, т. 1, върху всяко едно от тези устрой-
ства е нанесен знакът за ограничена употреба 
съгласно чл. 8.
Чл. 19. Производителят гарантира, че вез-
ната по чл. 2, т. 1 се придружава от инструк-
ции и информация на български език. Тези 
инструкции и информация, както и всички 
етикети трябва да са ясни, разбираеми и 
смислени.
Чл. 20. Когато счита за целесъобразно, 
предвид рисковете, които представлява дадена 
везна по чл. 2, т. 1, производителят провежда 
изпитвания на образци от предоставени на 
пазара везни, провежда разследвания и ако 
е необходимо, поддържа регистър за оплак-
вания, за несъответстващи на изискванията 
везни и за изземвания на везни и информира 
дистрибуторите за такова наблюдение.
Чл. 21. (1) Когато производителят счита 
или има основание да счита, че дадена везна, 
която е пуснал на пазара, не съответства на 
наредбата, той незабавно и както е целесъ-
образно за конкретния случай, предприема 
необходимите мерки за привеждането на 
везната в съответствие, за изтеглянето є или 
за изземването є.
(2) В случаите по ал. 1, когато везната 
представлява риск, производителят незабав-
но информира за това органите за надзор на 
пазара по чл. 27, ал. 2 от Закона за техниче-
ските изисквания към продуктите (ЗТИП) и 
компетентните органи на държавите членки, 
в които такива везни са предоставени на па-
зара, като предоставя подробна информация, 
по-специално за несъответствието на везната 
с приложимите изисквания и за предприетите 
коригиращи действия.
Чл. 22. (1) При обосновано искане от ор-
ганите за надзор на пазара по чл. 27, ал. 2 
ЗТИП или от компетентен орган на друга 
държава членка производителят предоставя 
на хартиен или на електронен носител цяла-
та информация и документация, необходима 
за доказване на съответствието на дадена 
везна. Тази информация и документация се 
предоставя на органите за надзор на пазара 
по чл. 27, ал. 2 ЗТИП на български език или 
на език, на който е налична, при условие че 
е разбираем за тези органи.
(2) За нуждите на административно и/или 
административно-наказателно производство 
производителят предоставя на български език 
информацията и документацията по ал. 1 на 
органите за надзор на пазара по чл. 27, ал. 2 
ЗТИП в определен от тях срок.
(3) По искане на органите по ал. 1 произ-
водителят оказва съдействие при всяко пред-
прието действие за отстраняване на рисковете, 
свързани с везните, които е пуснал на пазара.